

**Prózaíró pályázat**

***Kedves Diákok!***

Február 18-án ünneplik az olvasni szeretők a **Magyar Széppróza Napját**, Ez a nap egyben Jókai Mór születésnapja is! A jeles napon sok helyütt tartottak ebben az esztendőben is színvonalas programokat, sőt, néhol egész hetes programsorozattal tisztelegnek a nagy író és a magyar nyelvű próza előtt.

Ehhez az alkalomhoz – csakúgy, mint tavaly - mi is csatlakozunk és ***prózaíró pályázatot*** hirdetünk minden jótollú diákunk részvételére számítva! A pályázattal a 2021. évben először meghirdetett meseíró versenyt is folytatni kívánjuk, immár hagyományt teremtve.

A **következő műfajokban** várjuk a pályaműveket:

1. **Novella**
2. **Állatmese**
3. **Tanmese, fabula**
4. **Varázs- vagy tündérmese**
5. **Tréfás mese**
6. **Novellamese**
7. **Egyéb, saját prózai „műfaj”**

**Ha a mesét választod, bármely korosztályt megszólíthatod, írhatsz gyermekmesét és felnőtteknek szóló történetet is, a lényeg, hogy írásod bővelkedjen csodás elemekben, játszódhat bármely valóságban, fantáziavilágban vagy épp az utcátokban!**

**A novella egyes felmérések szerint a mai magyar olvasóközönség legkedveltebb műfaja. Talán azért, mert rövid terjedelmű és számtalan módon képes egy-egy történetet, személyiséget, karaktert megrajzolni, megformálni, izgalmasan megjeleníteni.**

**FIGYELEM: Csak saját „találmánnyal” lehet nevezni, más szerzőktől nem csenhettek történetet, mesét!**

**Minimális terjedelem: egy A 4-es oldal**

**Maximális terjedelem: tíz A 4-es oldal**

**Beadási határidő: 2023. március 31.**

**A meséket Alice tanárnőnek címezve a Kréta-üzenetekben küldjétek el!**

**A pályaműveket értékes jutalmakban részesítjük!**